รบกวนสอบถามเรื่องเป็นประจำเดือนนาน เป็นได้2อาทิตย์กว่าแล้วคะ เลือดออกเยอะไม่มีท่าทีว่าจะหยุด เดือนที่ผ่านมาก้เป็นปกติ แต่เดือนนี้เป็นนานเกิดจากสาเหตอะไรคะ
สวัสดีค่ะ อาการที่ประจำเดือนมาเป็นเวลานานมากกว่า 7 วัน หรือระยะห่างของรอบประจำเดือนน้อยกว่า 21 วัน(menorrhagia) เกิดได้จากหลายสาเหตุ ได้แก่1. การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น ซึ่งหากมีเพศสัมพันธ์ก็มีโอกาสเป็นไปได้2. มีความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก3. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ แต่มักพบในช่วงวัยรุ่น และมักทำให้ประจำเดือนขาดหายไปหลายเดือนก่อนแล้วตามมาด้วยอาการมีประจำเดือนมาก4. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้น5. ผลข้างเคียงจากการใช้ฮอร์โมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดฮอร์โมนทดแทนในวัยหมดประจำเดือน รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นแนะนำว่าหากมีเลือดออกมานานกว่า 2 สัปดาห์ดังกล่าวแล้ว ควรรีบไปพบสูติ-แพทย์เพื่อตรวจหาสาเหตุและรักษาค่ะ